Diari Oficial de la Generalitat Valenciana


Sumari del DOGV 7850, del 12-08-2016 (2016/6573)

RESOLUCIÓ de 10 d'agost de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, i el Centre d'Estudis Jurídics del Ministeri de Justícia per a la participació de metges forenses transferits en les activitats formatives on line organitzades pel Centre d'Estudis Jurídics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7850

Data del DOGV
:   12-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6573


Data del document
:   10-08-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 d'agost de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, i el Centre d'Estudis Jurídics del Ministeri de Justícia per a la participació de metges forenses transferits en les activitats formatives on line organitzades pel Centre d'Estudis Jurídics. [2016/6573]  
La Conselleria de Justícia, Administració Pública, Reformes Democràtiques i Llibertats Públiques i el Centre d'Estudis Jurídics del Ministeri de Justícia han subscrit, prèvia tramitació reglamentària, el dia 7 de juliol de 2016, el conveni per a la participació de metges forenses transferits en les activitats formatives on line organitzades pel Centre d'Estudis Jurídics.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de conveni esmentat, que ha quedat inscrit en el Registre de Convenis de la Generalitat amb el número 523/2016 i que figura com a annex d'aquesta resolució.  
  
València, 10 d'agost de 2016.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ ENTRE LA GENERALITAT, A TRAVÉS DE LA CONSELLERIA DE JUSTÍCIA, ADMINISTRACIÓ PÚBLICA, REFORMES DEMOCRÀTIQUES I LLIBERTATS PÚBLIQUES, I EL CENTRE D'ESTUDIS JURÍDICS DEL MINISTERI DE JUSTÍCIA, PER A LA PARTICIPACIÓ DE METGES FORENSES TRANSFERITS EN LES ACTIVITATS FORMATIVES EN LÍNIA ORGANITZADES PEL CENTRE D'ESTUDIS JURÍDICS.  
  
Valencia, 7 de juliol de 2016  
  
REUNITS  
D'una part, Gabriela Bravo Sanestanislao, consellera de Justícia, Administració Pública, Reformes Democràtiques i Llibertats Públiques, autoritzada per a la signatura del present Conveni per Acord del Consell de data 29 d'abril de 2016.  
I d'una altra, Antonio Zárate Conde, director del Centre d'Estudis Jurídics, d'ara endavant CEJ, en virtut del que disposa l'article 11.i de l'Estatut del Centre d'Estudis Jurídics, aprovat per Reial Decret 1276/2003, de 10 d'octubre.  
Ambdós parts, intervenen en funció dels seus respectius càrrecs, i en l'exercici de les facultats que tenen conferides per a convindre en nom i representació de les seues institucions,  
  
  
EXPOSEN  
  
1. El CEJ és un organisme autònom adscrit al Ministeri de Justícia a través de la Secretaria d'Estat de Justícia que, segons estableix l'article 3.2.a del seu Estatut, aprovat per Reial Decret 1276/2003 de 10 d'octubre, podrà: «Establir convenis de col·laboració amb els òrgans corresponents de les comunitats autònomes en l'àmbit de les seues competències respectives».  
2. La Direcció General de Justícia, adscrita a la Conselleria de Justícia, Administració Pública, Reformes Democràtiques i Llibertats Públiques, té assignada, entre altres funcions, la formació del personal transferit, d'acord amb el que establix l'article 20.2.a del Decret 103/2015, de 7 de juliol, del Consell.  
3. En estar ambdues parts interessades de col·laborar en la realització d'activitats formatives, acorden subscriure aquest Conveni de Col·laboració, que es formalitza d'acord amb les següents  
  
  
CLÀUSULES  
  
Primera. Objecte  
El present Conveni de Col·laboració té per objecte articular la col·laboració entre el CEJ i la Generalitat, en matèria de formació, per a permetre la participació de metges forenses transferits en les activitats formatives en línia organitzades pel CEJ.  
  
Segona. Col·laboració  
Mitjançant Resolució de la Direcció del CEJ, de 4 d'abril de 2016, es van convocar places per a la participació en activitats en línia del CEJ, de metges forenses destinats en comunitats autònomes amb competències transferides.  
En el marc d'aquesta convocatòria, la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques va sol·licitar la seua participació en les següents activitats de formació del CEJ:  
  
Activitat formativa Nombre de   
participants  
Mort violenta (Grup A-1 Patologia) 2  
Neuroanatomia i neuroradiologia integrades de crani i encèfal (Grup A-2, Patologia). 2  
Antropologia forense - ADN (Grup B-1, Antropologia-ADN). 2  
ADN Forense - (Grup B-2, Antropologia -ADN) 2  
Trastorns de personalitat (Grup C-1, Psiquiatria i Psicologia). 2  
Dependència emocional, valoració psiquiatria i psicològica forense (Grup C-2, Psiquiatria i Psicologia). 2  
  
  
La col·laboració que s'estableix en el present Conveni consistirà en el finançament, l'organització i la gestió de les activitats formatives per als participants adés citats, en la forma que s'exposa a continuació.  
  
Tercera. Organització i gestió de les activitats formatives  
El CEJ assumirà l'organització, gestió i supervisió de les activitats de formació programades en aquest Conveni de col·laboració i emetrà el certificat d'aprofitament als metges forenses transferits que hagen superat l'avaluació.  
  
Quarta. Finançament  
Amb caràcter excepcional i, a fi de difondre la seua activitat formativa en línia, no s'estableixen en 2016 prestacions en favor del CEJ.  
L'aplicació i execució d'aquest conveni, incloent-hi a l'efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Cinquena. Comissió de seguiment  
Es crea una comissió de Seguiment del present Conveni, integrada per un representant del CEJ i un representant de la Conselleria de Justícia, Administració Pública, Reformes Democràtiques i Llibertats Públiques.  
Entre les funcions que corresponen a la Comissió de Seguiment, s'inclouen:  
a) Realitzar el seguiment i avaluació del desenvolupament del conveni.  
b) Impulsar les funcions de coordinació entre les institucions firmants per a la més adequada consecució dels objectius formatius.  
c) Interpretar el Conveni i resoldre tot els dubtes que puguen sorgir en la seua execució.  
  
Sisena. Vigència i pròrroga  
El present Conveni produirà efectes des del moment de la seua formalització fins al 31 de desembre de 2016, i no és susceptible de pròrroga.  
Setena. Modificació del conveni  
El present conveni podrà modificar-se per acord unànime de les parts.  
  
Vuitena. Resolució anticipada  
El present Conveni podrà ser resolt per les causes següents:  
a) Per mutu acord de les parts.  
b) Per denúncia d'una de les parts formalitzada per escrit amb tres mesos d'antelació a la finalització del termini de vigència.  
c) Per incompliment de qualsevol de les clàusules del conveni.  
d) Per impossibilitat sobrevinguda de l'objecte del conveni.  
En el supòsit de resolució del Conveni s'adoptaran les mesures necessàries per a no menyscabar les actuacions formatives que pogueren trobar-se en curs en el moment de la resolució.  
  
Novena. Règim Jurídic del conveni  
El present Conveni, de naturalesa jurídica administrativa, s'estableix a l'empara del que preveu l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quedant el seu règim jurídic exclòs de l'àmbit del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, en virtut d'allò que s'ha establit en l'article 4.1.c.  
També s'ha tingut en compte el que disposa respecte d'això en la Llei 40/2015 de Règim Jurídic del Sector Públic (capítol VI del títol preliminar), en la mesura que els efectes del conveni s'estenen més enllà de la data d'entrada en vigor de l'esmentada llei.  
Les qüestions litigioses sorgides sobre la interpretació, execució, modificació, resolució i efectes que pogueren derivar-se de l'aplicació del present conveni, hauran de resoldre's de mutu acord de les parts en el si de la Comissió Mixta de Seguiment constituïda d'acord amb el que preveu la clàusula cinquena.  
En el supòsit de qüestions litigioses que no hagen sigut solucionades per la Comissió Mixta de Seguiment, seran sotmeses a l'ordre jurisdiccional contenciós administratiu.  
De conformitat amb tot el que s'ha dit adés, en l'exercici de les atribucions de què són titulars els signants, subscriuen per triplicat el present Conveni al lloc i en la data al principi indicats.  
  
La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
El director del Centre d'Estudis Jurídicis: Antonio Zárate Conde.